b'\n_START_ARTICLE_\nCasa Francesc Llonch\n_START_SECTION_\nDescripci\xc3\xb3\n_START_PARAGRAPH_\nCasal entre mitgeres, de planta baixa, dos pisos i un ampli pati posterior. El segon pis \xc3\xa9s producte d\'una addici\xc3\xb3 de l\'any 1917. A la planta baixa hi ha dues finestres i l\'entrada presenta el t\xc3\xadpic cancell amb porta de fusta treballada. Al primer pis hi ha tres balcons amb barana de ferro forjat i al segon tres finestres, la central triple amb mainells de pedra. La composici\xc3\xb3 de la fa\xc3\xa7ana \xc3\xa9s sim\xc3\xa8trica i est\xc3\xa0 estucada i ornada amb elements de pedra.\n_START_SECTION_\nHist\xc3\xb2ria\n_START_PARAGRAPH_\nAquest casal fou seu dels Serveis de Cultura de l\'Ajuntament, i a la seva biblioteca s\'hi celebraren "els Dillunsus", tert\xc3\xbalia d\'intel\xc2\xb7lectuals locals, entre ells Miquel Carreras, durant els anys 1924 i 1936.'